**FIFA reeglid**

Rahvusvaheline noorte jalgpalliturniir Saaremaa Cup 2022 järgib rahvusvahelisi FIFA mängureegleid.

NB! Kui FIFA reeglites ja Saaremaa Cup 2022 turniiri reglemendis leidub vastu käivaid väiteid, kehtib turniiri juhendis õeldu.

**NB! REEGEL B-8 vanusegrupis!**

Väravavahi lahtilöögi ajal peab vastasvõistkond olema enda väljakupoolel. Vastasvõistkond võib üle keskpiiri minna hetkest, kui väravavaht on palli mängu pannud. Reegel kehtib AINULT B-8 vanusegrupis.

Võistkonna suurus ja mänguajad

|  |  |  |  |  |  |
| --- | --- | --- | --- | --- | --- |
| **Vanuserühm** | **Mängijate arv** | **Mänguaeg** | **Palli suurus** | **Suluseis** | **Vahetused** |
| **B-14 (2008)** | 11 vs 11 | 2 x 20 min | 5 | + | edasi-tagasi |
| **B-13 (2009)** | 11 vs 11 | 2 x 20 min | 4 | + | edasi-tagasi |
| **B-12 (2010)** | 9 vs 9 | 2 x 20 min | 4 | + | edasi-tagasi |
| **B-11 (2011)** | 9 vs 9 | 2 x 20 min | 4 | + | edasi-tagasi |
| **B-10 (2012)** | 7 vs 7 | 2 x 20 min | 3 | - | edasi-tagasi |
| **B-9 (2013)** | 7 vs 7 | 2 x 20 min | 3 | - | edasi-tagasi |
| **B-8 (2014)** | 5 vs 5 | 2 x 18 min | 3 | - | edasi-tagasi |

**Vanemate mängijate kasutamine turniiril**

Turniiril võib poiste vanuseklassis 2008 osaleda ühes võistkonnas maksimaalselt kuni 3 vanemat mängijat, kes on sündinud hiljem kui eelneva aasta 1. augustil.

**Näiteks**: 2008. aasta sündinud poiste vanuseklassis võib kaasa teha ühe võistkonna eest kolm mängijat, kes on sündinud hiljem kui 1.08.2007.

Turniiril võib poiste vanuseklassides 2009, 2010, 2011, 2012, 2013 ja 2014 osaleda ühes võistkonnas

maksimaalselt kuni 2 vanemat mängijat, kes on sündinud hiljem kui eelneva aasta 1. augustil.

**Näiteks:** 2012. aasta sündinud poiste vanuseklassis võib kaasa teha ühe võistkonna eest kaks mängijat, kes on sündinud hiljem kui 1.08.2011.

**Mängijate osalemine mitmes võistkonnas**

Saaremaa Cup 2021 noorte jalgpalliturniiril pole mängijatel lubatud turniiril mängida rohkem kui ühes vanuseklassis. Juhul kui eiratakse reeglit, diskvalifitseeritakse mängija turniirilt ning reeglit rikkunud võistkonna mäng tühistatakse. Turniiri tabelisse märgitakse tulemus -:+ võistkonna kahjuks.

**Staadionid**

Saaremaa Cup 2021 mängud toimuvad erinevatel Kuressaare staadionitel. Turniiril peetavaid mänge mängitakse naturaal- ja kunstmurul.

Kuressaare kunstmurustaadion I

Kuressaare kunstmurustaadion II

Kuressaare kunstmurustaadioni otsas olev muruväljak

Kuressaare Nooruse Kooli muruväljak

Kuressaare Titerand I (muruväljak)

Kuressaare Titerand II (muruväljak)

NB! Turniiri korraldajatel on õigus teha turniiri ajal muudatusi ajakavades!

**Turniiri süsteem**

Saaremaa Cup 2022 turniiri süsteem on vastavalt registreerunud võistkondade arvule jagatud kas alagrupiturniiriks ja play-offideks või ainult alagrupiturniiriks.

Alagrupiturniiril jagatakse võistkonnad 4- kuni 6-liikmelistesse alagruppidesse, kus kõik võistkonnad mängivad omavahel ühe korra läbi. Alagrupis peetav mäng annab võidu puhul tabelisse 3 punkti, viigi korral 1 punkti ning kaotuse korral 0 punkti.

Alagrupis võrdsete punktide korral määrab lõpliku paremuse:

1. omavaheline mäng
2. üldine väravate vahe
3. löödud väravate arv
4. distsiplinaarkaristused, ehk:

mängudest loobumine, tulemuse tühistamine

punased kaardid

1. loos

Play-off süsteemis mängitakse Saaremaa Cup 2022 turniiril välja kõik kohad. Iga vanuseklassi kohamängude süsteem tehakse korraldajate poolt teatavaks 5 päeva enne turniiri algust.

**Penaltid**

Play-offides viiki jäänud mängudele järgnevad mänguaja lõppedes kohe penaltid. Lisaaega turniiri mängudes ei rakendata.

Vanuseklassides löödavate penaltite arv:

Poisid 2008, 2009– **5 penaltit**

Poisid 2010, 2011, 2012, 2013, 2014 – **3 penaltit**   
  
**Protest**

Protest on suunatud mängutulemuse kehtivuse vastu. Protest põhineb mõne lubamata mängija osalemisel, reeglite olulisel rikkumisel kohtuniku poolt või mõnel muul vahejuhtumil, mis

mängutulemust mõjutas. Protesti peab esitama kirjalikult meeskonna esindaja (isik, kes on määratud registreerimislehel võistkonna esindajaks) poolt, mitte hiljem, kui 30 minutit peale protestitava mängu

lõppu. Üldine protest kogu vastas meeskonna vastu ei ole aktsepteeritud. Protesti esitamine kollase või punase kaardi näitamise vastu või pärast kahe kaardi näitamist mänguväljakult eemaldamise vastu on lubatud ainult juhul, kui kohtunik eksis vastava mängija isiku suhtes.

Protesti menetlemise tasu on 250 EUR. Summa tagastatakse täies ulatuses, kui protest rahuldatakse.

**Žürii**

Võimalikud erimeelsused ja protestid lahendab 3-liikmeline žürii. Žürii koosneb turniiri peakohtunikust ja kahest turniiri peakorraldajast. NB! Žürii otsus on lõplik ja edasikaebamisele ei kuulu.

**Kohtunikud**

Kõik kohtunikud on tunnustatud Eesti Jalgpalli Liidu poolt või turniiri peakohtuniku poolt. Turniiri

peakohtunikuks on Miko Pupart.

**Loobumiskaotused**

Kui väljakul ei ole vähemalt 7 mängijat (vanusegruppides 2008 ja 2009), 5 mängijat (2010, 2011, 2012 ja 2013) ja 4 mängijat (vanusegrupis 2014) **5 minutit** pärast ametliku mänguaja algust, kantakse turniiri tabelisse vähemuses olevale võistkonnale -:+ kaotus.

**Auhinnad**

I, II ja III koha saavutanud võistkondi autasustatakse karikate ja medalitega.

**Meditsiin/arstiabi**

Jalgpalliturniiri Saaremaa Cup 2022 korraldajad ei võta vastutust jalgpalliturniiri ajal tekkivate vigastuste eest. Võistkondadel on kohustus ise tagada tekkivate mängutraumade olukordade lahendamine. Kunstmurustaadionil on meditsiinipunkt ja personal.

**Hoiatused ja eemaldamised**

Mänguväljakult eemaldatud mängija on diskvalifitseeritud üheks järgmiseks antud turniiril peetavaks mänguks.

NB! Mängu teenindaval kohtunikul on õigus nõuda diskvalifitseeritud mängijale karmimat karistust. Kohtunik peab esitama vastava kirjaliku avalduse turniiri peakohtunikule, kes teeb lõpliku otsuse.

Turniiri peakohtuniku langetatud otsus on lõplik ja ei kuulu edasikaebamisele. Otsusest antakse teada võistkonna esindajale, kes on märgitud registreerimislehel antud lahtrisse.

**Ausa mängu tunnustamine**

Ausa mängu tunnustamiseks soovitatakse mängijatel ülesrivistuse järel, enne mängu algust ning pärast mängu lõpuvilet kätelda vastasmängijate ja kohtunikuga.

**Mängupallid**

Saaremaa Cup 2022 kannavad kõik turniirimängudes kasutatavad pallid märget ’’FIFA APPROVED’’ või ’’FIFA INSPECTED’’.

**Turniirile võistkonna registreerimine**

Turniirile saabudes on kohustatud kõik võistkonnad esitama enne oma esimest võistlusmängu täidetud registreerimislehe turniiri korraldajatele. Võimalusel saab esitada allkirjastatud registreerimislehte e-posti teel aadressile [info@fckuressaare.ee](mailto:info@fckuressaare.ee)

Turniiril ei tohi osaleda mängijaid, keda pole registreerimislehel üles antud. Võistkondadel ei ole lubatud turniiri käigus lisada registreerimislehele mängijaid juurde.

Iga võistkonna esindaja on kohustatud andma allkirja, mis kinnitab turniirile saabumist, nõustuma Saaremaa Cup 2022 reeglitega ning kursis olema võimalike muudatusega.

**Mängu alustamine ja sellega kaasnevad reeglid**

Võistkond on kohustatud olema 10 minutit varem väljakul, kus nende mäng aset leiab. Ühevärviliste võistlusvormide puhul vahetab särgid teisena märgitud võistkond või kasutab veste. Vestid tagatakse turniiri korraldaja poolt.

Võistkonna suurus poiste vanuseklassides 2008-2011 on 18 mängijat.

Võistkonna suurus poiste vanuseklassides 2012-2013 on 14 mängijat.

Võistkonna suurus poiste vanuseklassides 2014 on 10 mängijat.

**Eriolukord, turniiri korraldus**

Turniiri žüriil on õigus teha mängukohtades ja –aegades muudatusi, kui seda peetakse vajalikuks

ning kui vältimatu sündmus seda nõuab!

**NB! Turniiri korraldajad ei vastuta turniiril toimuvate varguste eest!**